གང་ལྟར་ཁོང་ལ་ཁ་གཏོང་མཁན་དང་།བེད་སྤྱོད་བྱེད་མཁན་དག་གིས་ཀྱང་ཁོང་གར་སོང་ཆ་མེད་དུ་གྱུར་ནས་ལོ་༥ཧྲིལ་པོ་འགོར་སོང་ནའང་།ད་ལྟའི་ཆར་གཞན་ལ་ཁ་རྡུང་གཏོད་བྱེད་ཙམ་ལས་ཁོང་གང་དུ་ཡོད་མེད་དང་།ཤི་གསོན་གྱི་གནས་སྟངས་ག་འདྲ་ཡིན་མིན་རྩད་གཅོད་བྱེད་ཀྱི་ཡོད་པ་གོ་རྒྱུ་མི་འདུགབོད་མིའི་སྒྲིག་འཛུགས་དང་གཞུང་སྒེར་གྱི་ཚོགས་པ་ཁག་གིས་ཀྱང་འདི་ལ་དོ་སྣང་བྱེད་དགོས་ངེས་ཤིག་ཡིན་པ་དང་།ཆབ་སྲིད་ཀྱི་ལངས་ཕྱོགས་མཐུན་མིན་ཇི་ལྟར་ཡང་བོད་དོན་གྱི་ཆེད་དུ་ལས་འགུལ་སྤེལ་མཁན་ཞིག་ཡིན་སྟབས་ཚང་མས་དོ་སྣང་ངེས་པར་དུ་བྱེད་དགོས་ངེས་རེད།རྩ་བས་བཙན་བྱོལ་བོད་པའི་སྤྱི་ཚོགས་དེ་ཅུང་ཁྱད་མཚར་པོ་འདྲ་ཞིག་ཡོད་ལ།སློབ་གྲྭ་ཁག་ཏུ་དགེ་རྒན་གྱིས་སློབ་ཕྲུག་ལ་ཉེས་རྡུང་གཏོང་མི་ཆོག་ཟེར་ལ།རྒན་བདག་གིས་སློབ་ཕྲུག་ལ་བརྡུང་ནས་བསད་ཀྱང་ཁྲིམས་ཆད་མེད་པ་མ་ཟད།རྩད་གཅོད་བྱེད་མཁན་ཡང་མེད་པ་ལྟ་བུ་མགོ་མཇུག་ལོག་པའི་བྱེད་སྟངས་མང་པོ་ཡོད་པ་བཞིན།བོད་དོན་ལས་འགུལ་བ་ཞིག་བོར་བརླག་ཏུ་སོང་བ་ཡང་ཡིན་ཤག་ཤག་ལྟ་བུ་བྱེད་བཞིན་འདུག་སྙམ།